Den 23-årige angriber kom til AaB i sommeren 2005 fra hollandske Feyenoord, og nu kan han se frem til at spille i de rød- og hvidstribede trøjer i de næste tre år. - Både på og uden for banen er Jeppe Curth en ualmindelig god repræsentant for AaB, og derfor glæder det os af flere grunde, at der nu er en forlængelse af kontrakten på plads, lyder det fra sportsdirektør Lynge Jakobsen. Jeppe Curth har indtil nu spillet 92 kampe for AaB og scoret 29 gange. Selvom angriberen har vind i det sportslige sejl, så spiller det sociale en central rolle i Jeppe Curths beslutning om at blive i AaB. - Jeg har altid lagt stor vægt på, at jeg skal havde det godt, dér hvor jeg er, og jeg har hele tiden haft det perfekt i AaB og Aalborg, hvorfor jeg på ingen måde har haft brug for at starte op et nyt sted, fortæller Jeppe Curth.
Fodboldspilleren Jeppe Curth har onsdag fået forlænget sin kontrakt med AaB frem til udgangen af 2011.